
[bookmark: _Hlk127782571]Valsts ieņēmumu dienesta uzraugāmo Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma subjektu noziedzīgi iegūtu līdzekļu legalizācijas, terorisma un proliferācijas finansēšanas risku novērtējums
[bookmark: _Hlk128042744]
Juridiska veidojuma vai juridiskās personas dibināšanas un darbības nodrošināšanas pakalpojumu sniedzēji

	Risku novērtējums
	2023.-2025. gadā

	Subjektu grupa
	Draudi
	Ievainojamība
	Noziedzīgi iegūtu līdzekļu legalizācijas risks

	Juridiska veidojuma dibināšanas un darbības nodrošināšanas pakalpojumu sniegšana
	V
	V
	V


[bookmark: _Hlk128043570]
2023. gada 31. decembrī Valsts ieņēmumu dienestā (turpmāk – VID) bija reģistrējušies 628 juridiska veidojuma vai juridiskās personas dibināšanas un darbības nodrošināšanas pakalpojumu sniedzēji (turpmāk – TCSP), no kuriem pieci TCSP minēto darbības veidu bija reģistrējuši pirmo reizi. 2024. gada 31. decembrī VID uzraudzībā bija 542 TCSP, no kuriem pieci TCSP minēto darbības veidu bija reģistrējuši pirmo reizi. Tādējādi gada laikā kopējais TCSP skaits bija samazinājies par 86 subjektiem jeb 13,7 %. Savukārt 2025. gada 31. decembrī VID uzraudzībā bija 498 TCSP, no kuriem 11 TCSP minēto darbības veidu bija reģistrējuši pirmo reizi. Tādējādi gada laikā kopējais TCSP skaits ir samazinājies par 44 subjektiem jeb 8,1 %. 
[bookmark: _Hlk132271790]Saskaņā ar Nacionālajā noziedzīgi iegūtu līdzekļu legalizācijas, terorisma un proliferācijas finansēšanas risku novērtējuma ziņojumā 2022.–2025. gadam (turpmāk – NRA 2022.–2025. gadam) norādīto VID uzraudzībā 2022. gada 31. decembrī bija 688 TCSP.

VID uzraugāmo TCSP skaits
	
	2022. gads
	2023. gads
	2024. gads
	2025. gads

	TCSP (skaits) 
	688
	628
	542
	498



Salīdzinot ar iepriekšējo vērtēšanas periodu, secināms, ka ar katru gadu TCSP skaitam ir tendence samazināties. Proti, 2022. gada 31. decembrī VID uzraudzībā bija 688 TCSP, savukārt 2025. gada 31. decembrī VID uzraudzībā bija 498 TCSP, t. i., par 190 jeb 27,6 % TCSP mazāk.
[bookmark: _Hlk128044641][bookmark: _Hlk129588940]Kopējo TCSP skaitu veido gan personas, kas sniedz tikai TCSP pakalpojumus, gan personas, kas paralēli sniedz arī citus pakalpojumus, piemēram, nodokļu konsultācijas vai grāmatvedības ārpakalpojumu. Palīdzība dibināt juridisku veidojumu – var izpausties gan kā dokumentu sagatavošana, lai klients pats varētu reģistrēt juridisku personu, gan kā juridiskas personas reģistrēšana klienta vārdā. Juridisku veidojumu tirdzniecība ar komerciālu raksturu ir uzskatāma par palīdzību dibināt juridisko veidojumu, neatkarīgi no tā vai pircējs pats noformē visus reģistrācijas dokumentus, vai arī to viņa vietā veic juridiska veidojuma pārdevējs.  Komersanta vai cita juridiska veidojuma direktora, sekretāra vai personālsabiedrības biedra pienākumu pildīšana, kā arī citu līdzīgu pienākumu veikšana vai nodrošināšana, ka tos pilda cita persona – var izpausties gan kā oficiāli juridiski nostiprināta pienākumu pildīšana trešo pušu interesēs, gan kā neoficiāla (neformalizēta) taču faktiski pastāvoša pienākumu pildīšana trešo pušu interesēs. Attiecībā uz līdzīgiem pienākumiem ir jāņem vērā to loma, piemēram, kā direktoram tā personālsabiedrības biedram ir noteikta loma un ietekme lēmumu pieņemšanā, savukārt sekretāra loma ir nodrošināt dokumentu apriti un informācijas apmaiņu. Juridisko veidojumu un juridisko personu nodrošināšana ar juridisko adresi, adresi pasta sūtījumu saņemšanai, darījuma norises vietas adresi, kā arī citu līdzīgu pakalpojumu sniegšana – var izpausties gan kā atļaujas sniegšana (ar komerciālu raksturu) juridiskās personas reģistrēšanai savā nekustamajā īpašumā trešajām pusēm, gan kā virtuālā ofisa pakalpojumi, kas sevī var ietvert korespondences saņemšanu (tai skaitā, nosūtīšanu, pārsūtīšanu) nodrošināšanu ar vietu, kur piekļūt korespondencei, darījuma (faktisko pakalpojumu sniegšanas) vietu, pasta kastītes pakalpojumus. Uzticības personas pienākumu pildīšana saskaņā ar tiešu pilnvarojumu vai līdzīgu juridisku dokumentu vai nodrošināšana, ka šos pienākumu pilda cita persona, var izpausties kā trešo pušu aktīvu pārvaldīšana atbilstoši viņu dotajiem norādījumiem vai nodrošināšana, ka šos aktīvus trešo pušu interesēs pārvalda kāds cits.  Ņemot vēra TCSP darbības specifiku, sektoram ir netieša, tomēr būtiska ietekme uz kopējo noziedzīgi iegūtu līdzekļu legalizācijas un terorisma un proliferācijas finansēšanas novēršanas (turpmāk – NILLTPFN) mehānisma efektivitāti. Proti, paši TCSP pārsvarā netiek iesaistīti noziedzīgi iegūtu līdzekļu legalizācijas un terorisma un proliferācijas finansēšanas (turpmāk – NILLTPF) shēmās, taču tiem var būt būtiska nozīme kā atbalstītājiem, nodrošinot noziedzniekus ar noziedzīgi iegūtu līdzekļu legalizācijai (turpmāk – NILL) nepieciešamajiem juridiskajiem veidojumiem, juridiskajām personām un šo veidojumu funkcionēšanai nepieciešamajiem pakalpojumiem.
Papildus jānorāda, ka, īstenojoties minētajiem nosacījumiem, par TCSP var tikt uzskatīti arī citi NILLTPFN likuma subjekti, piemēram, nodokļu konsultanti, grāmatvedības ārpakalpojuma sniedzēji, neatkarīgi juridisko pakalpojumu sniedzēji un nekustamā īpašuma darījuma starpnieki.
[bookmark: _Hlk128044807]Atkarībā no piedāvāto pakalpojumu apmēra TCSP var tikt izmantoti, lai :
· slēptu vai maskētu patieso labuma guvēju;
· izvairītos no nodokļu samaksas;
· izvairītos no NILLTPFN likuma prasību izpildes;
· radītu leģitimitātes aizsegu kriminālām darbībām;
· izmantojot sarežģītas korporatīvas īpašumtiesību struktūras, attālinātu noziedzīgi iegūtos līdzekļus no to izcelsmes vietas un īpašnieka;
· izvairītos no īpašuma identifikācijas un konfiskācijas;
· apgrūtinātu tiesībaizsardzības iestāžu izmeklēšanas darbības;
· apietu sankcijas.
Moneyval ziņojumā par Latvijas 6. kārtas savstarpējā novērtējuma rezultātiem (turpmāk – Moneyval ziņojums) norādīts, ka nefinanšu sektora subjekti ir demonstrējuši labu izpratni par nacionālajiem, nozaru un institucionālajiem riskiem un vairumā gadījumu ir pierādījuši efektīvu NILL un terorisma finansēšanas novēršanas prasību ieviešanu.
Šobrīd par TCSP var būt ikviena persona. Latvijā nav noteikts tiesiskais mehānisms TCSP sniedzēju darbības sākšanas kontrolei, kvalitātes un kompetences pārbaudei. Nav noteiktas prasības izglītībai, kompetencei, pieredzei, reputācijai un sodāmības neesībai. Ja tiek konstatēti ilgstoši un būtiski NILLTPFN likuma pārkāpumi, būtu jāliedz iespēja personai turpināt sniegt TCSP pakalpojumus, jo pastāv būtisks risks, ka persona var apzināti nodarboties ar NILL atbalstīšanu, neveicot savus profesionālos pienākumus atbilstoši morāles, ētikas un tiesiskuma standartiem.
Viens no risinājumiem ir ieviest TCSP pakalpojumu sniedzēju licencēšanu un likumā noteikt aizliegumu reklamēt TCSP pakalpojumus, ja nav saņemta pakalpojumu sniegšanas licence. Tādējādi būtu iespējams efektīvi novērst tos draudus, kurus Latvijai rada citās jurisdikcijās reģistrēti pakalpojuma sniedzēji ar zemākiem NILLTPFN standartiem. Vienlaikus tiktu nodrošināti godīgas konkurences apstākļi nozarē strādājošiem pakalpojuma sniedzējiem, kuri ievieš pienācīgus klienta izpētes un darījumu uzraudzības standartus, un būtu iespējams bloķēt tīmekļvietnes, kuras piedāvā nelicencētus TCSP pakalpojumus. Ieviešot TCSP licencēšanu, tiktu nodrošināta visplašākā kontrole pār TCSP sektoru, atbilstība starptautiskajiem standartiem NILLTPFN jomā. Turklāt vienotu nozares standartu ieviešana sekmētu stabilu, drošu un uzticamu pakalpojumu sniegšanu. 

[bookmark: _Hlk219969700]Uzraudzības pasākumi: 2023. gadā tika veiktas 30 TCSP klātienes pārbaudes un divas TCSP neklātienes pārbaudes. Savukārt 2024. gadā tika veiktas 27 TCSP klātienes pārbaudes un septiņas TCSP neklātienes pārbaudes. Tādējādi 2024. gadā tika veikts par trim klātienes pārbaudēm jeb 11,1 % mazāk. 2025. gadā tika veiktas 29 TCSP klātienes pārbaudes un astoņas TCSP neklātienes pārbaudes. Tādējādi 2025. gadā tika veikts par divām klātienes pārbaudēm jeb 7,4 % vairāk nekā 2024. gadā. 
[bookmark: _Hlk219969663]NRA 2020.–2022. gadam norādīts, ka 2022. gadā tika veiktas 172 TCSP klātienes pārbaudes un viena TCSP neklātienes pārbaude.

VID veikto uzraudzības pasākumu skaits
	

	2022. gads
	2023. gads
	2024. gads
	2025. gads

	Klātienes pārbaudes 
	172
	30
	27
	29

	Neklātienes pārbaudes 
	1
	2
	7
	8



Salīdzinot ar iepriekšējo vērtēšanas periodu, secināms, ka, TCSP skaitam samazinoties, ir samazinājies arī veikto pārbaužu skaits.
2025. gadā sektorālo risku novērtēšanas procesā tika veikta līdz šim apjomīgākā subjektu anketēšana, kopumā aptaujājot gandrīz 7000 subjektu, tai skaitā arī TCSP. Aptaujas aizpildīšanā un iesniegšanā piedalījās 3194 subjekti, kas ir nedaudz vairāk par 45 %.
Aptaujā par NILLTPFN likuma subjekta darbību, klienta profilu, naudas plūsmu u. c. jautājumiem 2025. gadā ir piedalījušies 3 % no visiem VID reģistrētajiem TCSP. 

TCSP pakalpojumu sniedzēju sektora statistiskie rādītāji un 
aptaujas rezultāti

	Subjektu skaits

	2023. gadā
	2024. gadā
	2025. gadā
	Starpība 
2024./2023. gadā
	Starpība 
2025./2024. gadā

	628
	542
	498
	–86 (14 %)
	–44 (8 %)

	VID veikto uzraudzības un kontroles pasākumu vērtējums

		Labi
		Lielākoties  labi
		Vidēji
	Lielākoties slikti
	Slikti

	71 %
	12 %
	18 %
	–
	–

	VID veikto informatīvo un izglītojošo pasākumu vērtējums

	Labi
	Lielākoties  labi
	Vidēji
	Lielākoties slikti
	Slikti

	59 %
	18 %
	24 %
	–
	–

	Uzraudzības pasākumu skaits
	Klātienes pārbaužu pieaugums 2024. gadā

	2023. gadā
	2024. gad
	

	Klātienes pārbaudes
	Neklātienes pārbaudes
	Klātienes pārbaudes
	Neklātienes pārbaudes
	

	30
	2
	27
	7
	–3 (10 %)

	2025
	Klātienes pārbaužu pieaugums 
2025. gadā

	Klātienes pārbaudes
	Neklātienes pārbaudes
	

	29
	8
	2 (7 %)

	VID piemērotās sankcijas par NILLTPFN likuma prasību pārkāpumiem

	2023. gadā
	2024. gadā 

	Soda nauda (gadījumu skaits)
	Soda nauda (apmērs EUR)
	Lēmums par darbības apturēšanu
	Soda nauda (gadījumu skaits)
	Soda nauda (apmērs EUR)
	Lēmums par darbības apturēšanu

	12
	10 150
	3
	5
	3350
	2

	2025.gadā

	Soda nauda (gadījumu skaits)
	Soda nauda (apmērs EUR)
	Lēmums par darbības apturēšanu

	7
	5650
	2

	Krimināltiesiskās sankcijas un to piemērošana

	Grūti pateikt
	Sankcijas tiek piemērotas efektīvi
	Sankcijas netiek piemērotas efektīvi

	65 %
	35 %
	–

	VID piemērotās sankcijas par NILLTPFN likuma pārkāpumiem

	Sankcijas ir samērīgas
	Sankcijām jābūt smagākām
	Sankcijām jābūt vieglākām
	Jāpiemēro tikai princips “Konsultē vispirms”
	Nav informācijas par VID piemērotajām sankcijām
	Pārāk maz informācijas par VID piemērotajām sankcijām

	41 %
	–
	–
	29 %
	6 %
	24 %

	Subjektiem izvirzītās profesionālās kvalifikācijas un nesodāmības prasības

	Atbilstošas
	Nepietiekamas
	Pārlieku augstas
	Nepieciešams pastiprināt un ieviest subjektu licencēšanu/reģistrēšanu publiskā reģistrā

	24 %
	59 %
	–
	18 %

	Subjektu ētikas pašnovērtējums

	Visi subjekti rīkojas ētiski un ir godīgi
	Lielākoties visi subjekti rīkojas ētiski un ir godīgi
	Liela daļa subjektu rīkojas ētiski un ir godīgi
	Tikai daļa subjektu rīkojas ētiski un ir godīgi
	Mazākā daļa subjektu rīkojas ētiski un ir godīgi
	Lielākoties visi subjekti nerīkojas ētiski un nav godīgi

	35 %
	59 %
	6 %
	–
	–
	–

	Par iekšējās kontroles sistēmas vai NILLTPFN likuma prasību nepildīšanu ir piemērotas disciplināras sankcijas darbiniekiem vai atbildīgajām personām

		Jā
		Nē
	Šāda atbildība nav paredzēta

	–
	100 %
	–

	Ar NILLTPFN jomu saistītās personas

	Augstākā vadība
	Tajā skaitā, par NILLTPFN jomu atbildīgie darbinieki
	Tajā skaitā citas personas, kas saistītas ar NILLTPFN jomu, piemēram, ar klientu apkalpošanu vai pakalpojumu sniegšanu
	Personas visos minētajos līmeņos, tajā skaitā augstākā vadība

	57 %
	33 %
	–
	10 %

	Finanšu izlūkošanas dienesta saņemto ziņojumu statistika

	Saņemto ziņojumu  skaits 2023. gadā 
	Saņemto ziņojumu skaits 2024. gadā 
	Saņemto ziņojumu skaits
 2025. gadā

	0
	0
	0

	Aizdomīgu darījumu konstatēšana


	Subjekts ir konstatējis aizdomīgus darījumus
	Subjekts nav konstatējis aizdomīgus darījumus
	Subjektam darījums pirmšķietami licies aizdomīgs, taču aizdomas neapstiprinājās

	-
	100 %
	-

	Subjektu izmantoto aizdomīgu darījumu atlases kritēriji

	Klienta sniegtajiem pakalpojumiem specifiski risku kritēriji
	Vispārēji riska kritēriji
	Darījums tiek vērtēts pēc apmēra
	Darījums tiek vērtēts saistībā ar jurisdikciju
	Darījuma puses raksturojošās riska pazīmes

	8 %
	35 %
	13 %
	20 %
	25 %

	Informācijas pieejamība par patieso labuma guvēju

	Ir pieejama
	Nav pieejama
	Plašāka, nekā nepieciešams

	100 %
	–
	–

	Neklātienes klienta identifikācijas risinājumu izmantošana 

	Tiek izmantoti neklātienes risinājumi
		Netiek izmantoti neklātienes risinājumi
		Klienta identifikācijas dati tiek atjaunoti neklātienē
	Atsevišķi pakalpojumi var tikt sniegti neklātienē

	35 %
	41 %
	12 %
	12 %

	Klienta izpētes informācijas pieejamība

	Ir pieejama
	Nav pieejama
	Plašāka, nekā nepieciešams

	88 %
	12 %
	–

	Augsta riska klientu bāze

	Respondentu skaits (īpatsvars pret kopējo subjektu skaitu)
	Subjekti ar augsta riska klientiem
	Subjekti, kas pieņem skaidras naudas maksājumus
	Subjekti ar klientiem politiski nozīmīgām personām

	3 %
	–
	12 %
	–

	Gada apgrozījums EUR

	< 10 000
	10 000–20 000
	20 000–40 000
	40 000–80 000
	80 000–160 000  
	160 000–500 000
	500 000–1 000 000
	> 1 000 000

	35 %
	24 %
	6 %
	6 %
	12 %
	6 %
	6 %
	6 %

	Klientu bāze (jurisdikcijas griezumā)

	Fiziskās personas rezidenti
	Fiziskās personas Eiropas Ekonomikas zonas rezidenti
	Fiziskās personas no Neatkarīgo Valstu Sadraudzības
	Fiziskas personas no citām jurisdikcijām
	Latvijā reģistrētas juridiskās personas
	Eiropas Ekonomikas zonā reģistrētas juridiskās personas
	Neatkarīgo Valstu Sadraudzībā reģistrētas juridiskās personas
	Citās jurisdikcijās reģistrētas juridiskās personas

	29 %
	3 %
	–
	–
	61 %
	7 %
	–
	–

	Augsta riska klientu īpatsvars

	Nav augsta riska klientu
	Mazāk nekā 5 augsta riska klienti
	No 6 līdz 10 augsta riska klientiem
	No 11 līdz 20 augsta riska klientiem
	Vairāk nekā 21 augsta riska klients

	100 %
	–
	–
	–
	–

	Vidēja riska klientu īpatsvars

	Nav vidēja riska klientu
	Mazāk nekā 5 vidēja riska klienti
	No 6 līdz 10 vidēja riska klientiem
	No 11 līdz 20 vidēja riska klientiem
	Vairāk nekā 21 vidēja riska klients

	65 %
	24 %
	6 %
	–
	6 %

	Zema riska klientu īpatsvars

	Nav zema riska klientu
	Mazāk nekā 5 zema riska klienti
	No 6 līdz 10 zema riska klientiem
	No 11 līdz 20 zema riska klientiem
	Vairāk nekā 21 zema riska klients

	18 %
	29 %
	12 %
	12 %
	29 %



Subjektiem tika uzdoti dažādi jautājumi, atbildes uz kuriem kopsakarā ar citiem statistikas datiem liecina par TCSP sektora ievainojamību.
Attiecībā uz TCSP apgrozījumu: 35 % gada apgrozījums nepārsniedz 10 000 EUR, savukārt 24 % TCSP apgrozījums ir robežās no 10 000 EUR līdz 20 000 EUR un 12 % TSCP robežās no 80 000 EUR līdz 160 000 EUR. Tikai 6 % TCSP apgrozījums pārsniedz 1 000 000 EUR.
71 % TCSP uzraudzības un kontroles pasākumus vērtē pozitīvi. Līdzīgi tiek vērtēti arī VID organizētie informatīvie un izglītojošie pasākumi. Piemēroto sankciju apmēru kā atbilstošu vērtē 41 %, savukārt 29 % TCSP uzskata, ka būtu jāpiemēro vienīgi princips “Konsultē vispirms”. Vienlaikus TCSP tika prasīts novērtēt arī krimināltiesisko sankciju samērīgumu un atbilstību. 35 % TCSP skaits sankcijas vērtēja kā efektīvas.
Kontekstā ar nozares profesionālās kvalifikācijas prasībām un ieejas standartiem TCSP bija jāvērtē savas zināšanas un tiem izvirzītās prasības. 24 % izvirzītās profesionālās kvalifikācijas prasības novērtēja kā atbilstošas, savukārt 59 % kā nepietiekamas. 35 % TCSP pozitīvi vērtēja savu un citu subjektu ētiskumu. Attiecībā uz disciplināro sankciju piemērošanu saviem darbiniekiem par Iekšējās kontroles sistēmas (turpmāk – IKS)  vai NILLTPFN likuma prasību nepildīšanu 100 % TSCP vispār neparedzēja šādu atbildību pastiprinošu mehānismu.
[bookmark: _Hlk132198549]Lielākajai daļai jeb 57 % TCSP par NILLTPFN jomu atbildīga ir augstākā vadība.
Negatīvi ir vērtējams fakts, ka Finanšu izlūkošanas dienestā (turpmāk – FID) pārskata periodā tāpat kā iepriekšējā pārskata periodā nav saņemts neviens ziņojums no TCSP. Ziņojumu skaita neesība liecina par TCSP nespēju identificēt aizdomīgus darījumus un iesniegt ziņojumus par tiem. To apliecina arī pārbaudēs konstatētais, ka TCSP nebija ziņojuši par aizdomīgiem darījumiem.
Attiecībā uz aizdomīgu darījumu pazīmēm no aptaujas datiem var secināt, ka 8 % TSCP klienta sniegtajiem pakalpojumiem piemēro specifiskus riska kritērijus, 25 % vērtē darījuma puses raksturojošās riska pazīmes un 35 % TSCP, veicot darījuma uzraudzību, vērtē vispārējos riska kritērijus.
Pēdējo gadu laikā Latvijas Republikas Uzņēmumu reģistrs ir būtiski pilnveidojis iespēju uzkrāt informāciju par patieso labuma guvēju (turpmāk – PLG) un identificēt PLG. Tas ir novērtēts arī Moneyval ziņojumā, norādot, ka Latvijā pastāv efektīva sistēma, kas nodrošina pamatinformācijas un PLG datu caurskatāmību, kā arī savlaicīgu un efektīvu piekļuvi šiem datiem. Tādējādi pozitīvi vērtējams 100 % TCSP viedoklis, ka informācija par PLG ir pieejama nepieciešamajā apmērā. Kopumā klienta izpētes informāciju kā pieejamu vērtē 88 % TCSP. Tas liecina par vidusmēra TCSP spēju iegūt visu nepieciešamo informāciju un pazemina kopējo sektora ievainojamību. Vienlaikus par ievainojamību paaugstinošu faktoru var tikt uzskatīts salīdzinoši augstais TCSP īpatsvars (35 %), kas izmanto neklātienes identifikācijas risinājumus. 12 % subjektu pieņem skaidras naudas maksājumus.  
Attiecībā uz klientu bāzi jurisdikcijas griezumā jāatzīmē, ka 10 % TCSP ir klienti no Eiropas Ekonomikas zonas. Procentuāli vislielāko TCSP klientu bāzi (90 %) veido Latvijas rezidenti un Latvijā reģistrētas juridiskās personas. 

[bookmark: _Hlk132198451][bookmark: _Hlk130982234]2023. gadā sankcijas par NILLTPFN likuma un Starptautisko un Latvijas Republikas nacionālo sankciju likuma (turpmāk – Sankciju likums) pārkāpumiem tika piemērotas 12 subjektiem, kuri ir reģistrējušies kā TCSP:
· trīs lēmumi par darbības apturēšanu, piemērojot liegumu izmaiņu reģistrācijai komercreģistrā komercsabiedrības reorganizācijai un dalībnieku maiņai un soda naudas piemērošanu;
· deviņi lēmumi par soda naudu kopā 10 150 EUR apmērā.
[bookmark: _Hlk126244954]2024. gadā sankcijas par NILLTPFN likuma un Sankciju likuma pārkāpumiem tika piemērotas pieciem subjektiem, kuri ir reģistrējušies kā TCSP:
· divi lēmumi par darbības apturēšanu, piemērojot liegumu izmaiņu reģistrācijai komercreģistrā komercsabiedrības reorganizācijai un dalībnieku maiņai un soda naudas piemērošanu;
· trīs lēmumi par soda naudas piemērošanu kopā 3350 EUR apmērā.
2025. gadā sankcijas par NILLTPFN likuma un Sankciju likuma pārkāpumiem tika piemērotas septiņiem subjektiem, kuri ir reģistrējušies kā TCSP:
· divi lēmumi par darbības apturēšanu, piemērojot liegumu izmaiņu reģistrācijai komercreģistrā komercsabiedrības reorganizācijai un dalībnieku maiņai un soda naudas piemērošanu;
· pieci lēmumi par soda naudas piemērošanu kopā 5650 EUR apmērā.

Izplatītākie pārkāpumi:
· nav izpildīta VID prasība nodrošināt pārbaudes veikšanu un uzrādīt pieprasītos dokumentus;
· nav VID paziņots par darbības veidu, atbildīgās personas iecelšanu;
· IKS izstrādāta nepilnīgi, nav aktualizēta;
· nav izpētīts un identificēts klients;
· nav novērtēts un dokumentēts savas darbības un klientu risks;
· nav uzraudzīti darījumi;
· nav ziņots par aizdomīgiem darījumiem FID;
· nav novērtēts sankciju risks;
· nav izveidota sankciju riska pārvaldīšanas IKS.

Galvenie ievainojamības faktori:
· plaši izplatīta neklātienes identifikācija;
· nespēja identificēt aizdomīgus darījumus un iesniegt ziņojumus par aizdomīgiem darījumiem;
· praktiski nepastāv darbības sākšanas kontrole.

TCSP galvenie identificētie riski:
· [bookmark: _Hlk132198710]tādas adreses nodrošināšana, kurā klients faktiski neatrodas; 
· apzināta neziņošana par aizdomīgiem darījumiem.

